
AZ EGYETEMI SZAKVÁLTOZTATÁST BEFOLYÁSOLÓ TÉNYEZŐK VIZSGÁLATA AZ SZTE GTK-N

Kulcsszavak: felsőoktatás, motiváció, elégedettség, előzetes elvárások, szakváltoztatás
A kutatásom céljául az egyetemi szakváltoztatást befolyásoló tényezők vizsgálatát tűztem ki
a Szegedi Tudományegyetem Gazdaságtudományi Karán, a szakváltoztatás esetleges pozitív
vagy negatív hozadékainak feltárása érdekében. A témám rendkívül aktuális, tekintve, hogy
szinte minden évfolyamban van olyan GTK-s nappalis hallgató, aki szakot váltott.
A kutatás gyakorlati hasznát tekintve a hallgatók rá tudnak világítani az egyetemi képzés
gyenge pontjaira, amelyek javítása a jövőben elengedhetetlen az átalakuló magyarországi
felsőoktatási piacon. Továbbá a diákok számára megfelelő karrierútvonalak megtalálása
hozzájárulhat a munkanélküliség és a munkaerőhiány csökkentéséhez.
A kutatásomhoz szükséges adatgyűjtést az általam levezetett mélyinterjúkból, és kérdőívből
nyert adatokból valósítottam meg. A kvalitatív kutatás során 2024/25 őszi félévében 7
mélyinterjút készítettem az SZTE GTK-n belül szakot váltó hallgatókkal, akik mind nappali
tagozatos, alapszakos hallgatók voltak. Közülük 4 végzéshez közel álló alapszakos hallgató és
a további 3 fő 2023/2024 tavaszi félévében lediplomázott hallgató, akik közül 1 fő
mesterképzésen folytatta tanulmányait a karon. A Google Űrlap által szerkesztett kérdőívemet
az SZTE GTK egyes évfolyamjainak Facebook csoportjaiban tettem közzé, illetve az SZTE
GTK Tanulmányi Osztály segítségével került kiküldésre.
A kutatás eredményeim által szerettem volna egy nagyobb betekintést adni az SZTE GTK
n belüli szakváltoztatás befolyásoló tényezőkre. A kutatásomban fény derült arra, hogy lehet
különbség a szakváltás mögött húzódó motivációk között, azonban megállapítható, hogy a
személyes érdeklődés tananyagtól való eltérése volt a legnagyobb befolyással a döntésükre. A
kapott eredményekből következtetésként levonható, hogy érdemes lenne kibővíteni az
egyetemi marketing eszközeinek és platformjainak skáláját, hogy a felvételizők megtalálják a
számukra legmegfelelőbb szakot. Úgy gondolom, hogy szakdolgozatom rávilágított néhány
olyan befolyásoló tényezőre, és fejlesztési pontra, melyek hozzájárulhatnak az egyetem, illetve
más felsőoktatási intézmények jövőbeli fejlődéséhez.



